stanford-oval/wikipedia huggingface dataset:
สนามบินสระปทุม
ดูเพิ่ม

สนามบินเชียงรายเก่า – สนามบินแห่งที่ 3 ของประเทศไทย
ท่าอากาศยานดอนเมือง – ท่าอากาศยานแห่งที่ 2 (ที่มาทดแทนสนามบินสระปทุม) ของประเทศไทย
มังฆ้องที่ 2 แห่งตองอู

สำหรับความหมายอื่น ดูที่ มังฆ้อง (แก้ความกำกวม)
| มังฆ้องที่ 2 แห่งตองอู   တောင်ငူ မင်းခေါင်   สีหตูแห่งตองอู> พระเจ้าเกตุมะดี |
| --- | --- |
ครองราชย์: มีนาคม ค.ศ. 1549 – 30 เมษายน ค.ศ. 1550   6 มิถุนายน ค.ศ. 1552 – มิถุนายน ค.ศ. 1584
ก่อนหน้า: เมงเยสีหตู
ถัดไป: เมงเยสีหตูที่ 2

พระราชสมภพ: ประมาณคริสต์ทศวรรษ 1520 ตองอู
สวรรคต: มิถุนายน ค.ศ. 1584 ตองอู
คู่อภิเษก: เลจุนมิบะยา
พระราชบุตร: เมงเยสีหตูที่ 2   ตะโดธรรมราชา   มินพยู   สิริราชเทวี   มินทเว
ราชวงศ์: ตองอู
พระราชบิดา: เมงเยสีหตู
พระราชมารดา: พระภคินีของชีน-มโย่เมียะ
ศาสนา: พุทธเถรวาท
มังฆ้องที่ 2 แห่งตองอู (พม่า: တောင်ငူ မင်းခေါင်, ออกเสียง: [tàʊ̯ɰ̃.ŋù mɪ́ɰ̃.ɡàʊ̯ɰ̃] เต่าง์หงู่มิงเข่าง์; คริสต์ทศวรรษ 1520 – มิถุนายน 1584) หรือที่รู้จักกันในราชทินนามสีหตู (သီဟသူ ตี่หะตู่) เป็นพระเจ้าตองอูในฐานะประเทศราชของพระเจ้าตะเบ็งชะเวตี้ระหว่าง ค.ศ. 1549 ถึง 1551 และพระเจ้าบุเรงนองกับพระเจ้านันทบุเรง ระหว่าง ค.ศ. 1552 ถึง 1584 โดยพระองค์ก่อกบฏต่อพระเจ้าบุเรงนองผู้เป็นพระเชษฐาระหว่าง ค.ศ. 1550 ถึง 1551 แต่ได้รับพระราชทานอภัยโทษจากพระเจ้าบุเรงนอง
มังฆ้องที่ 2 กับ มังฆ้องที่ 1 ทั้งสองอาจเป็นตองอูมี่นคองหนึ่งในนะหลวง 37 ตนของพม่า
ในวัฒนธรรมสมัยนิยม

มีนักแสดงผู้รับบท มังฆ้องที่ 2 แห่งตองอู ได้แก่
วรุฒ วรธรรม จากภาพยนตร์เรื่อง สุริโยไท (2544)
บรรณานุกรม

Hla Thamein. "Thirty-Seven Nats". Yangonow. คลังข้อมูลเก่าเก็บจากแหล่งเดิมเมื่อ 2006-06-24. สืบค้นเมื่อ 2010-08-28.
Htin Aung, Maung (1967). A History of Burma. New York and London: Cambridge University Press.
Kala, U (1724). มหาราชวงศ์ (ภาษาพม่า). Vol. 1–3 (2006, 4th printing ed.). Yangon: Ya-Pyei Publishing.
Royal Historians of Burma (c. 1680).  U Hla Tin (Hla Thamein) (บ.ก.). Zatadawbon Yazawin (1960 ed.). Historical Research Directorate of the Union of Burma.
Royal Historical Commission of Burma (1832). มหาราชวงศ์ ฉบับหอแก้ว (ภาษาพม่า). Vol. 1–3 (2003 ed.). Yangon: Ministry of Information, Myanmar.
Sein Lwin Lay, Kahtika U (1968). Mintaya Shwe Hti and Bayinnaung: Ketumadi Taungoo Yazawin (ภาษาพม่า) (2006, 2nd printing ed.). Yangon: Yan Aung Sarpay.
จอร์ดีนน์ เกรซ

| Jordynne Grace |
| --- | --- |

ชื่อเกิด: Patricia Forrest Parker
เกิด:  (1996-03-05) 5 มีนาคม ค.ศ. 1996 (28 ปี) Austin, Texas, U.S.
คู่สมรส: Jonathan Gresham (สมรส 2020)
ประวัติมวยปล้ำอาชีพ
ชื่อบนสังเวียน: Jordynne Grace
ส่วนสูง: 5 ft 1 in (1.55 m)
น้ำหนัก: 150 lb (68 kg)
มาจาก: Austin, Texas
ฝึกหัดโดย: Mr. B Papa Don George de la Isla
เปิดตัว: September 22, 2012
แพทริเซีย ฟอเรสต์ เกรแชม (ชื่อเกิด Parker เกิดวันที่ 5 มีนาคม 1996) เป็นนักมวยปล้ำอาชีพ นักเพาะกาย และนักยกน้ำหนักชาวอเมริกัน ซึ่งเป็นที่รู้จักในชื่อสังเวียนของเธอ จอร์ดีนน์ เกรซ เธอเซ็นสัญญากับ Total Nonstop Action Wrestling (TNA) ซึ่งเป็นแชมป์โลก TNA Knockouts 3 สมัย
ใน TNA นั้นเธอเป็นแชมป์โลก TNA Knockouts 3 สมัย, แชมป์ TNA Digital Media 1 สมัย และแชมป์แท็กทีม TNA Knockouts เมื่อได้เป็นแชมป์ดิจิทัลมีเดียครั้งแรก เกรซได้รับการยอมรับจาก TNA ว่าเป็นแชมป์น็อกเอาท์ Triple Crown คนแรก
เธอยังเป็นที่รู้จักจากการปรากฏตัวใน Beyond Wrestling, Progress Wrestling, Pro-Wrestling: EVE, Shine Wrestling และ WWE (ในศึก Royal Rumble ปี 2024) ในฐานะนักยกน้ำหนัก เธอทำงานกับ World Natural Powerlifting Federation (WNPF) รัฐจอร์เจีย และเป็นเจ้าของสถิติแห่งชาติในการสควอทที่ 320 ปอนด์ (150 กก.) แท่นกดที่ 210 ปอนด์ (95 กก.) และเดดลิฟต์ที่ 355 ปอนด์ (161 กก.) ) ในรุ่นน้ำหนัก 165 ปอนด์
แชมป์และรางวัล > เพาเวอร์ลิฟต์

Federation Records
World Natural Powerlifting Federation (WNPF) Records
Current WNPF Georgia State and National Record holder in the squat at 320 lb (150 kg), the bench press at 210 lb (95 kg) and the deadlift at 355 lb (161 kg) in the 165 lb. weight class.
แชมป์และรางวัล > มวยปล้ำอาชีพ

Battle Club Pro
BCP ICONS Championship (1 time)
Black Label Pro
BLP Heavyweight Championship (1 time)
ESPN
Ranked No. 24 of the 30 best Pro Wrestlers Under 30 in 2023
Impact Wrestling / Total Nonstop Action Wrestling
Impact Digital Media Championship (1 time, inaugural)
Impact/TNA Knockouts World Championship (3 times)
Impact Knockouts Tag Team Championship (1 time) – with Rachael Ellering
Impact Digital Media Championship Tournament (2021)
First Knockouts Triple Crown winner
Call Your Shot Gauntlet (2023)
Queen of the Mountain (2022)
Impact Year End Award (2 times)
Knockouts Tag Team of the Year (2021) – with Rachael Ellering
Knockout of the Year (2022)
Lancaster Championship Wrestling
LCW Vixen Championship (1 time)
Lucha Libre AAA Worldwide
Lucha Libre World Cup: 2023 Women's division – with Deonna Purrazzo and Kamille
NOVA Pro Wrestling
Women's Commonwealth Cup (2018)
Progress Wrestling
Progress World Women's Championship (1 time)
Revelations of Divine Love Tournament (2019)
Pro Wrestling Illustrated
Ranked No. 6 of the top 150 female wrestlers in the PWI Women's 150 in 2022
Ranked No. 97 of the top 500 singles wrestlers in the PWI 500 in 2022
Ranked No. 10 of the top 250 women's wrestlers in the PWI Women's 250 in 2023
Pro Wrestling Magic
PWM Women's Championship (1 time)
Sports Illustrated
Ranked No. 9 of the top 10 women's wrestlers in 2019
Universal Independent Wrestling
LOUIS Ladies Tag Team Championships (1 time) – with Nina Monet
Women Superstars Uncensored
WSU Spirit Championship (1 time)
Women's Wrestling Revolution
Tournament For Tomorrow (2017)
World Series Wrestling
WSW Women's Championship (2 times, inaugural)
Women's Wrestling Hall of Fame
WWHOF Award (1 time)
Most Improved Wrestler of the Year (2023)
Zelo Pro Wrestling
Zelo Pro Women's Championship (1 time)
นัดที่เดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Mickie James (career) | Jordynne Grace (title) | Atlanta, Georgia | Hard to Kill | 000000002023-01-13-000013 มกราคม 2023 |  |
แหล่งข้อมูลอื่น

Jordynne Grace ที่อินเทอร์เน็ตมูวีเดตาเบส
บาอัล

| บาอัล |
| --- | --- |
เทพแห่งการเจริญพันธุ์, สภาพอากาศ, ฝน, ลม, ฟ้าแลบ, ฤดูกาล, สงคราม, ผู้อุปถัมภ์ของนักเดินเรือ และพ่อค้าทางเรือ, ผู้นำแห่งเรฟาอิม (วิญญาณบรรพบุรุษ) มุมมองรุ่นหลัง: ราชาของเหล่าเทพ
แผ่นศิลาจารึกของ Baal with Thunderbolt พบที่ซากแห่งอุการิต (Ugarit)
สัญลักษณ์: กระทิง, แกะ
เป็นที่นับถือใน: คะนาอัน อุการิต Middle Kingdom of Egypt
ข้อมูลส่วนบุคคล
คู่ครอง: Anat, Athtart, Arsay, Tallay, Pidray
บิดา-มารดา: Dagan (usual lore) El (some Ugaritic texts)
พี่น้อง: Anat
รูปปั้นบาอัลในท่ายกแขนขึ้นอายุราว 1400 - 1200 ก่อนคริสตกาล พบในบริเวณ Ras Shamra (อาณาจักรยูการิต) , Louvre
บาอัล (Baal; ออกเสียง[baʕal]; ภาษาฮีบรู: בעל) เป็นเทพเจ้าแห่งสายฝนที่มีผู้นับถือในคานาอัน ตามตำนานกล่าวว่าเมื่อบาอัลชนะยัม เทพเจ้าแห่งท้องทะเลได้แล้วจึงสร้างเมืองของตนที่ภูเขาซาโฟน บาอัลพยายามหลบเลี่ยงมอต เทพเจ้าแห่งความตายตลอดแต่ก็หนีไม่พ้นและถูกเชิญให้ไปพบ อานัต ภรรยาของบาอัลได้พยายามขอให้มอตคืนบาอัลให้นางแต่ไม่สำเร็จ นางจึงชำแหละร่างของมอตและนำไปเผาไฟ ต่อมาทั้งบาอัลและมอตต่างฟื้นคืนชีพอีกครั้ง และเข้าต่อสู้กัน เทพเจ้าส่วนใหญ่เข้าข้างบาอัล ในที่สุดบาอัลจึงชนะได้ครองท้องทุ่งกว้าง บาอัล เป็นชื่อเซมิติกตะวันตกที่หมายถึง เจ้านายหรือลอร์ด แม้ว่าพระบาอัลจะหมายถึงเทพเจ้าต่างๆ มากมาย แต่ในกรณีนี้หมายถึงฮาดัด ชาวคานาอัน และเทพแห่งสายฝน ความอุดมสมบูรณ์ ชีวิต เกษตรกรรม และฟ้าร้อง โดยเฉพาะอย่างยิ่งในอูการิตและอเลปโป เขาได้รับการบูชาในชุมชนตะวันออกกลางโบราณหลายแห่ง ซึ่งถือว่าเขาเป็นหนึ่งในเทพเจ้าที่สำคัญที่สุดในท้องถิ่นของตน เจ้าแห่งสายฝนที่ให้ชีวิตซึ่งมีความสำคัญต่อชาวนา บาอัลกลายเป็นชื่อของพระเจ้าเทียมเท็จในคัมถีร์ฮีบรู ปีศาจจำนวนมาก เช่น  เบลเซบับ เบลเฟกอร์ และเบริธเชื่อกันว่ามาจากพระบาอัล
แหล่งข้อมูลอื่น

The Catholic Encyclopedia, entry "Baal, Baalim"
Jewish Encyclopedia, entries "Ba'al", "Ba'al-worship", "Ba'al-Ha-bayit" etc
Article Baal (PDF format) by W. Robertson Smith and George Foot Moore in Encyclopædia Biblica, edited T. K. Cheyne and J. Sutherland Black, MacMillan: London, 1899. (Still quite accurate.)
Bartleby: American Heritage Dictionary: Semitic roots: bcl เก็บถาวร 2008-10-15 ที่ เวย์แบ็กแมชชีน.
Punic images of Baal Hammon described. เก็บถาวร 2006-03-28 ที่ เวย์แบ็กแมชชีน
Iconography of Baal (PDF format) เก็บถาวร 2008-04-07 ที่ เวย์แบ็กแมชชีน
Rabbi Meir Baal Haneis
หมายเลขขบวนรถไฟ (การรถไฟแห่งประเทศไทย)

หมายเลขขบวนรถไฟ คือเลขกำกับขบวนรถไฟของการรถไฟแห่งประเทศไทย ใช้เรียกชื่อขบวนรถ เป็นตัวเลข เพื่อสะดวกในการใช้โทรเลข, ในการเดินรถ และผู้ปฏิบัติงานเข้าใจง่ายไม่สับสน โดยกำหนดสถานีกรุงเทพ (หัวลำโพง) และสถานีธนบุรีเป็นหลัก โดยขบวนรถที่มีต้นทางจากสถานีกรุงเทพ (หัวลำโพง) หรือสถานีธนบุรี หรือเที่ยวขึ้น จะใช้เลขขบวนรถเป็นเลขคี่ และขบวนรถที่มีปลายทางสถานีกรุงเทพ (หัวลำโพง) หรือสถานีธนบุรี หรือเที่ยวล่อง ใช้เลขขบวนรถเป็นเลขคู่
การรถไฟยังได้มีการกำหนดหมายเลขให้แตกต่างกัน โดยเรียงจากหมายเลขมีจำนวนน้อยไปหาจำจำนวนมาก ตามประเภทหรือความสำคัญของขบวนรถนั้น กล่าวคือ ยิ่งมีตัวเลขน้อยแปลว่า เป็นประเภทรถที่มีความสำคัญมากที่สุด ส่วนมีตัวเลขมาก แปลว่ามีความสำคัญน้อยลงมา ตามลำดับ
หลักการตั้งหมายเลขขบวนรถไฟ

หลักการตั้งหมายเลขขบวนรถไฟตามระเบียบการรถไฟแห่งประเทศไทย อ้างอิงตามประเภทขบวน ทิศทาง ความสำคัญและลำดับการเกิดขึ้นของขบวนรถ โดยแบ่งได้ 12 ประเภท ดังนี้
เลข 1-50 เป็นขบวนรถด่วนพิเศษ
เลข 1-10 เป็นสายเหนือ
เลข 11-30 เป็นสายตะวันออกเฉียงเหนือ
เลข 31-50 เป็นสายใต้
เลข 51-98 เป็นรถด่วน
เลข 51-60 เป็นสายเหนือ
เลข 61-80 เป็นสายตะวันออกเฉียงเหนือ
เลข 81-98 เป็นสายใต้
เลขสามหลักขึ้นต้นด้วยเลข 1 คือรถเร็ว
เลขสามหลักขึ้นต้นด้วยเลข 2 คือรถธรรมดา
เลขสามหลักขึ้นต้นด้วยเลข 3 คือรถชานเมืองและรถพิเศษชานเมือง
เลขสามหลักขึ้นต้นด้วยเลข 4 คือรถท้องถิ่นและรถรวม
เลขสามหลักขึ้นต้นด้วยเลข 5 คือรถสินค้าสายตะวันออกเฉียงเหนือ
เลขสามหลักขึ้นต้นด้วยเลข 6 คือรถสินค้าสายเหนือ
เลขสามหลักขึ้นต้นดัวยเลข 7 คือรถสินค้าสายใต้
เลขสามหลักขึ้นต้นด้วยเลข 8 คือรถสินค้าสายตะวันออก
เลขสามหลักขึ้นต้นด้วยเลข 9 คือรถท่องเที่ยวพิเศษ
เลขสี่หลักขึ้นไป เป็นรถพิเศษอื่น ๆ
ประเภทและหมายเลขขบวนรถไฟ > ขบวนรถด่วน

ขบวนรถด่วน (Express; ด-XX) เป็นขบวนรถที่จัดเดินระยะทางไกล หยุดสถานีที่สำคัญเท่านั้น แต่มีการให้บริการของชนิดรถพ่วงและจอดสถานีมากกว่าขบวนรถด่วนพิเศษ จะมีตั้งแต่หมายเลข 51-98 ในปัจจุบันมีทั้งหมด 16 หมายเลข ดังนี้
| ขบวนรถด่วน> ลำดับที่ | ขบวนรถด่วน> หมายเลข | ขบวนรถด่วน> ประเภทขบวนรถ | ขบวนรถด่วน> เส้นทาง | ขบวนรถด่วน> เที่ยว | ขบวนรถด่วน> ต้นทาง | ขบวนรถด่วน> ปลายทาง | ขบวนรถด่วน> สถานะ |
| --- | --- | --- | --- | --- | --- | --- | --- |
| 1 | 51 | ด่วน | สายเหนือ | ขึ้น | กรุงเทพอภิวัฒน์ | เชียงใหม่ | เปิดให้บริการปกติ |
| 1 | 52 | ด่วน | สายเหนือ | ล่อง | เชียงใหม่ | กรุงเทพอภิวัฒน์ | เปิดให้บริการปกติ |
| 2 | 67 | ด่วน | สายตะวันออกเฉียงเหนือ | ขึ้น | กรุงเทพอภิวัฒน์ | อุบลราชธานี | เปิดให้บริการปกติ |
| 2 | 68 | ด่วน | สายตะวันออกเฉียงเหนือ | ล่อง | อุบลราชธานี | กรุงเทพอภิวัฒน์ | เปิดให้บริการปกติ |
| 3 | 71 | ด่วน (ดีเซลราง) | สายตะวันออกเฉียงเหนือ | ขึ้น | กรุงเทพอภิวัฒน์ | อุบลราชธานี | เปิดให้บริการปกติ |
| 3 | 72 | ด่วน (ดีเซลราง) | สายตะวันออกเฉียงเหนือ | ล่อง | อุบลราชธานี | กรุงเทพอภิวัฒน์ | เปิดให้บริการปกติ |
| 4 | 75 | ด่วน (ดีเซลราง) | สายตะวันออกเฉียงเหนือ | ขึ้น | กรุงเทพอภิวัฒน์ | หนองคาย | เปิดให้บริการปกติ |
| 4 | 76 | ด่วน (ดีเซลราง) | สายตะวันออกเฉียงเหนือ | ล่อง | หนองคาย | กรุงเทพอภิวัฒน์ | เปิดให้บริการปกติ |
| 5 | 77 | ด่วน (ดีเซลราง) | สายตะวันออกเฉียงเหนือ | ขึ้น | กรุงเทพอภิวัฒน์ | หนองคาย | งดให้บริการ (ไม่พบข้อมูลในระบบ) |
| 5 | 78 | ด่วน (ดีเซลราง) | สายตะวันออกเฉียงเหนือ | ล่อง | หนองคาย | กรุงเทพอภิวัฒน์ | งดให้บริการ (ไม่พบข้อมูลในระบบ) |
| 6 | 83 | ด่วน | สายใต้ | ขึ้น | กรุงเทพอภิวัฒน์ | ตรัง | เปิดให้บริการปกติ |
| 6 | 84 | ด่วน | สายใต้ | ล่อง | ตรัง | กรุงเทพอภิวัฒน์ | เปิดให้บริการปกติ |
| 7 | 85 | ด่วน | สายใต้ | ขึ้น | กรุงเทพอภิวัฒน์ | นครศรีธรรมราช | เปิดให้บริการปกติ |
| 7 | 86 | ด่วน | สายใต้ | ล่อง | นครศรีธรรมราช | กรุงเทพอภิวัฒน์ | เปิดให้บริการปกติ |
บางขบวนหมายเลขไม่ได้อยู่ในเลข 51-98 แต่จัดเป็นประเภทรถด่วน ได้แก่
| ขบวนรถด่วน> ลำดับที่ | ขบวนรถด่วน> หมายเลข | ขบวนรถด่วน> ประเภทขบวนรถ | ขบวนรถด่วน> เส้นทาง | ขบวนรถด่วน> เที่ยว | ขบวนรถด่วน> ต้นทาง | ขบวนรถด่วน> ปลายทาง | ขบวนรถด่วน> สถานะ |
| --- | --- | --- | --- | --- | --- | --- | --- |
| 8 | 997 | ด่วน (ดีเซลราง) | สายตะวันออก | ขึ้น | กรุงเทพ (หัวลำโพง) | จุกเสม็ด | เปิดให้บริการเฉพาะวันเสาร์-อาทิตย์ |
| 8 | 998 | ด่วน (ดีเซลราง) | สายตะวันออก | ล่อง | จุกเสม็ด | กรุงเทพ (หัวลำโพง) | เปิดให้บริการเฉพาะวันเสาร์-อาทิตย์ |
ประเภทและหมายเลขขบวนรถไฟ > ขบวนรถท่องเที่ยว

ขบวนรถท่องเที่ยว (Excursion; ท-9XX) เป็นขบวนรถที่จัดเดินเพื่อให้บริการนักท่องเที่ยวในช่วงวันหยุดเสาร์-อาทิตย์ และวันหยุดราชการ จะหยุดรับ - ส่งผู้โดยสารเฉพาะสถานีที่มีแหล่งท่องเที่ยวเท่านั้น ขบวนรถท่องเที่ยวจะมีหมายเลข 3 หลักแต่บางขบวนอาจมี 4 หลัก และขึ้นต้นด้วยเลข 9 (9XX/9XXX) แต่บางขบวนอาจมีสี่หลัก ในปัจจุบันมีทั้งหมด 4 ขบวน 12 หมายเลข ได้แก่
| ขบวนรถท่องเที่ยว> ลำดับที่ | ขบวนรถท่องเที่ยว> หมายเลข | ขบวนรถท่องเที่ยว> ประเภทขบวนรถ | ขบวนรถท่องเที่ยว> เส้นทาง | ขบวนรถท่องเที่ยว> เที่ยว | ขบวนรถท่องเที่ยว> ต้นทาง | ขบวนรถท่องเที่ยว> ปลายทาง | ขบวนรถท่องเที่ยว>  |
| --- | --- | --- | --- | --- | --- | --- | --- |
| 1 | 909 | พิเศษท่องเที่ยว | ทางรถไฟสายน้ำตก | ขึ้น | กรุงเทพ (หัวลำโพง) | น้ำตกไทรโยคน้อย | เปิดให้บริการในวันที่การรถไฟกำหนด |
| 1 | 910 | พิเศษท่องเที่ยว | ทางรถไฟสายน้ำตก | ล่อง | น้ำตกไทรโยคน้อย | กรุงเทพ (หัวลำโพง) | เปิดให้บริการในวันที่การรถไฟกำหนด |
| 2 | 911 | พิเศษท่องเที่ยว | สายใต้ | ขึ้น | กรุงเทพ (หัวลำโพง) | สวนสนประดิพัทธ์ | เปิดให้บริการในวันที่การรถไฟกำหนด |
| 2 | 912 | พิเศษท่องเที่ยว | สายใต้ | ล่อง | สวนสนประดิพัทธ์ | กรุงเทพ (หัวลำโพง) | เปิดให้บริการในวันที่การรถไฟกำหนด |
| 3 | 901 | พิเศษท่องเที่ยว | สายเหนือ/สายตะวันออกเฉียงเหนือ | ขึ้น | กรุงเทพ (หัวลำโพง) | อยุธยา | เปิดให้บริการในวันที่การรถไฟกำหนด |
| 3 | 902 | พิเศษท่องเที่ยว | สายเหนือ/สายตะวันออกเฉียงเหนือ | ล่อง | อยุธยา | กรุงเทพ (หัวลำโพง) | เปิดให้บริการในวันที่การรถไฟกำหนด |
| 3 | 907 | พิเศษท่องเที่ยว | สายใต้ | ขึ้น | กรุงเทพ (หัวลำโพง) | นครปฐม | เปิดให้บริการในวันที่การรถไฟกำหนด |
| 3 | 908 | พิเศษท่องเที่ยว | สายใต้ | ล่อง | นครปฐม | กรุงเทพ (หัวลำโพง) | เปิดให้บริการในวันที่การรถไฟกำหนด |
| 3 | 9901 | พิเศษท่องเที่ยว | สายตะวันออก | ขึ้น | กรุงเทพ (หัวลำโพง) | ชุมทางฉะเชิงเทรา | เปิดให้บริการในวันที่การรถไฟกำหนด |
| 3 | 9902 | พิเศษท่องเที่ยว | สายตะวันออก | ล่อง | ชุมทางฉะเชิงเทรา | กรุงเทพ (หัวลำโพง) | เปิดให้บริการในวันที่การรถไฟกำหนด |
| 4 | 921 | พิเศษท่องเที่ยว | สายตะวันออกเฉียงเหนือ | ขึ้น | กรุงเทพ (หัวลำโพง) | เขื่อนป่าสักชลสิทธิ์ | เปิดให้บริการในวันที่การรถไฟกำหนด |
| 4 | 926 | พิเศษท่องเที่ยว | สายตะวันออกเฉียงเหนือ | ล่อง | เขื่อนป่าสักชลสิทธิ์ | กรุงเทพ (หัวลำโพง) | เปิดให้บริการในวันที่การรถไฟกำหนด |
ประเภทและหมายเลขขบวนรถไฟ > ขบวนรถสินค้า

เป็นขบวนรถที่ใช้ในการขนส่งสินค้าจากอีกสถานีไปยังอีกสถานี ไม่จอดรับส่งผู้โดยสารและมีต้นทางปลายทางไม่เหมือนกันในแต่ละรอบ โดยขบวนรถสินค้าจะมีหมายเลข 3 หลัก และขึ้นต้นด้วยเลข 5-8 แล้วแต่ว่าขนส่งผ่านเส้นทางใด โดยมีการจำแนกดังนี้
ขึ้นต้นด้วยเลข 5 คือรถสินค้าสายตะวันออกเฉียงเหนือ
ขึ้นต้นด้วยเลข 6 คือรถสินค้าสายเหนือ
ขึ้นต้นดัวยเลข 7 คือรถสินค้าสายใต้
ขึ้นต้นด้วยเลข 8 คือรถสินค้าสายตะวันออก
ประเภทและหมายเลขขบวนรถไฟ > ขบวนรถอื่น ๆ

เป็นขบวนรถไฟที่นอกเหนือจากที่กล่าวมาทั้งหมด อาจเป็นขบวนรถที่ใช้ในราชการ เช่น รถพิเศษทหาร เป็นต้น โดยจะมีหมายเลข 4 หลักขึ้นไป เช่น 1XXX
ขบวนด่วนพิเศษที่ 9 (อุตราวิถี) จอดที่สถานีบ้านปิน
ขบวนรถด่วนพิเศษที่ 21 เข้าสู่สถานีบุรีรัมย์
ขบวนรถด่วนที่ 85/86
ขบวนรถด่วนดีเซลรางที่ 75 กรุงเทพ – หนองคาย
รถด่วน (สปรินเตอร์) ที่ 997 จอดที่สถานีบ้านพลูตาหลวง
ขบวนรถไฟสายแม่กลองขณะผ่านตลาดร่มหุบ
ขบวนรถชานเมืองจะใช้ขบวนรถทีเอชเอ็นและเอ็นเคเอฟ (ขบวนรถทีเอชเอ็น จอดอยู่สถานีกรุงเทพ(หัวลำโพง))
ขบวนรถท่องเที่ยวเลขที่ 921 จอดที่ที่หยุดรถไฟเขื่อนป่าสักชลสิทธิ์
ประเทศสิงคโปร์
ประวัติศาสตร์

บทความหลัก: ประวัติศาสตร์สิงคโปร์
ประวัติศาสตร์ > ช่วงต้น

ประวัติศาสตร์ของสิงคโปร์ก่อนศตวรรษที่ 14 มิได้ถูกบันทึกอย่างชัดเจนและแน่นอนนัก ในช่วงศตวรรษที่ 14 สิงคโปร์อยู่ภายใต้การปกครองของอาณาจักรมัชปาหิตแห่งชวา ต่อมาในต้นศตวรรษที่ 15 ก็อยู่ภายใต้การยึดครองของราชอาณาจักรสยาม จนถูกประมุขแห่งมะละกาเข้ามาแย่งชิงไป และเมื่อโปรตุเกสเข้ายึดครองมะละกา สิงคโปร์ก็กลายเป็นเมืองขึ้นของโปรตุเกสในราวปี ค.ศ. 1498 และต่อมาอยู่ภายใต้อิทธิพลของฮอลันดาในช่วงศตวรรษที่ 17
สิงคโปร์เป็นเมืองที่ตั้งอยู่ปลายสุดของแหลมมาลายู เป็นสถานที่พักสินค้าของพ่อค้าทั่วโลก เดิมชื่อว่า เทมาเส็ก (ทูมาสิค) มีกษัตริย์ปกครอง ต่อมาในคริสต์ศตวรรษที่ 17 ได้มีเจ้าผู้ครองนครปาเล็มบังเดินทางแสวงหาดินแดนใหม่เพื่อสร้างเมือง แต่เรือก็อับปางลง พระองค์ได้ว่ายน้ำขึ้นฝั่ง แล้วก็เห็นสัตว์ชนิดหนึ่งมีรูปร่างลำตัวสีแดงหัวดำหัวคล้ายสิงโตหน้าอกขาว พระองค์จึงถามคนติดตามว่า สัตว์ตัวนั้นคืออะไรคนติดตามก็ตอบว่ามันคือ สิงโต พระองค์จึงเปลี่ยนชื่อเทมาเส็กเสียใหม่ว่า สิงหปุระ ต่อมาสิงหปุระก็ได้ตกเป็นของสุลต่านแห่งมะละกา
ประวัติศาสตร์ > ยุคแห่งการล่าอาณานิคม

บทความหลัก: อาณานิคมช่องแคบ
ประเทศแรกที่มายึดสิงคโปร์ไว้ได้คือโปรตุเกส เมื่อปี ค.ศ. 1511 แล้วก็ถูกชาวดัตช์มายึดครองไป เมื่ออังกฤษขยายอิทธิพลเข้ามาบริเวณแหลมมลายูในกลางศตวรรษที่ 18 ตั้งแต่ประมาณปี ค.ศ. 1817 อังกฤษได้แข่งขันกับดัตช์ในเรื่องอาณานิคม อังกฤษได้ส่งเซอร์ โทมัส สแตมฟอร์ด แรฟเฟิลส์ มาสำรวจดินแดนแถบสิงคโปร์ ตอนนั้นสิงคโปร์ยังมีสุลต่านแห่งรัฐยะโฮร์ปกครองอยู่ แรฟเฟิลส์ได้ตกลงกับสุลต่านฮุสเซียน ชาห์ว่า จะตั้งสถานีการค้าของอังกฤษที่นี่ แต่สุดท้ายอังกฤษยึดสิงคโปร์ไว้เป็นเมืองขึ้นได้และก่อตั้งประเทศในปี ค.ศ. 1819 โดยอังกฤษได้ขอเช่าเกาะสิงคโปร์จากจักรวรรดิ์ยะโฮร์ซึ่งอยู่ภายใต้การปกครองของฮอลันดา ในปี ค.ศ. 1824 อังกฤษมีสิทธิครอบครองสิงคโปร์ตามข้อตกลงที่ทำกับฮอลันดา ต่อมาในปี ค.ศ. 1826 สิงคโปร์ถูกปกครองภายใต้ระบบสเตรตส์เซตเทิลเมนต์ (Straits Settlement) ซึ่งบริษัทอินเดียตะวันออกของอังกฤษควบคุมดูแลสิงคโปร์ รวมทั้งปีนังและมะละกาด้วย ต่อมาในปี ค.ศ. 1857 รัฐบาลอังกฤษได้เข้ามาดูแลระบบนี้เอง ในปี ค.ศ. 1867 สิงคโปร์กลายเป็นอาณานิคม (Crown Colony) อย่างสมบูรณ์จนถึงช่วงสงครามโลกครั้งที่สอง ญี่ปุ่นจึงได้ขับไล่อังกฤษออกจากสิงคโปร์และเข้าไปยึดครองแทน
ประวัติศาสตร์ > อาณานิคมแบบเอกเทศ

บทความหลัก: อาณานิคมแบบเอกเทศ และ อาณานิคมสิงคโปร์
ค.ศ. 1946 จึงได้รับการยกฐานะให้เป็นอาณานิคมแบบเอกเทศ (Separate Crown colony) เมื่ออังกฤษกลับมาควบคุมสิงคโปร์อีกครั้งหนึ่ง ภายหลังจากที่สิงคโปร์อยู่ภายใต้การยึดครองของญี่ปุ่นระหว่างสงครามโลกครั้งที่สอง (ค.ศ. 1942-1946)
ประวัติศาสตร์ > การรวมชาติเข้ากับมาเลเซีย

เมื่อสิงคโปร์เห็นมาเลเซียได้รับเอกราชจากอังกฤษ สิงคโปร์จึงขอรวมชาติเข้ากับมลายูกลายเป็นสหภาพมลายาทันที เพื่อจะได้ไม่เป็นเมืองขึ้นของอังกฤษอีก แต่สิงคโปร์ก็ไม่พอใจกับมาเลเซียมากนักเพราะมีการเหยียดชนชาติ ทำให้พรรคกิจประชาชนของสิงคโปร์ประกาศให้สิงคโปร์เป็นเอกราชตั้งแต่วันที่ 9 สิงหาคม ค.ศ. 1965 ตั้งแต่บัดนั้นมาในชื่อ สาธารณรัฐสิงคโปร์ เมื่อแยกตัวออกมาแล้วพรรคกิจประชาชนก็ครองประเทศมาตลอดจนถึงทุกวันนี้
ภูมิศาสตร์

ภาคกลางและภาคตะวันตกเป็นเนินเขา ซึ่งเนินเขาทางภาคกลางเป็นเนินเขาที่สูงที่สุดของประเทศ เป็นต้นกำเนิดของแม่น้ำสายสำคัญของสิงคโปร์ และภาคตะวันออกเป็นที่ราบต่ำ ชายฝั่งทะเลมักจะต่ำกว่าระดับน้ำทะเล ต้องมีการถมทะเล
การเมืองการปกครอง

ในฐานะที่เป็นอาณานิคมแบบเอกเทศนั้น สิงคโปร์มีอำนาจปกครองกิจการภายในของตนเองแต่ไม่มีอำนาจดูแลกิจการทหารและการต่างประเทศ และยังมีผู้ว่าราชการจากส่วนกลางมาปกครองอยู่ ในสภานิติบัญญัติ (Legislative Council) นั้น อังกฤษเริ่มเปิดโอกาสให้ประชาชนเลือกตั้งสมาชิกบางส่วน (6 คน จาก 22 คน) ได้ ซึ่งในการเลือกตั้งสมาชิกสภาบางส่วนนี้ในปี 1948 พรรคก้าวหน้า (Progressive Party) ของสิงคโปร์ได้ที่นั่งมากที่สุด ต่อมาในปี ค.ศ. 1951 สมาชิกสภาที่มาจากการเลือกตั้งถูกเพิ่มเป็น 9 คน ในจำนวน 25 คน และในปี ค.ศ. 1955 ภายใต้รัฐธรรมนูญฉบับแรกสมาชิกที่มาจากการเลือกตั้งมีจำนวน 25 คน ในจำนวน 32 คน
ต่อมาอังกฤษให้ชาวสิงคโปร์มีอำนาจและมีส่วนร่วมในการปกครองตนเองมากขึ้นในช่วง 10 ปี ก่อนที่สิงคโปร์จะประกาศเป็นสาธารณรัฐนั้น สิงคโปร์จึงอยู่ภายใต้การปกครองของรัฐบาล 3 ชุด คือ (1) รัฐบาลของนายเดวิด มาร์แชล (David Marshall) จากปี 1955-1956 (2) รัฐบาลของนายลิม ยิว ฮ๊อค (Lim Yew Hock) จากปี ค.ศ. 1956-1959 และ (3) รัฐบาลของนาย ลี กวน ยู (Lee Kuan Yew) ซึ่งภายใต้รัฐบาลนี้สิงคโปร์มีอำนาจในการปกครองตนเองอย่างสมบูรณ์แล้ว และนายลี กวน ยูได้เข้าดำรงตำแหน่งนายกรัฐมนตรีคนแรกของสิงคโปร์ ต่อมาในช่วงปี 1963-1965 รัฐบาลชุดนี้ก็ได้ตัดสินใจเข้าไปรวมอยู่ในสหพันธรัฐมาลายา และอยู่ได้เพียง 2 ปี
นับจากปี ค.ศ. 1965 เมืองสิงคโปร์ประกาศตนเป็นประเทศเอกราช มีอำนาจอธิปไตยของตนเอง โดยปกครองในรูปของสาธารณรัฐ หลังจากนั้นสิงคโปร์อยู่ภายใต้การปกครองของนายกรัฐมนตรีเพียงคนเดียวเป็นเวลาถึง 25 ปี ซึ่งก็คือ นาย ลี กวน ยู ทั้งนี้เป็นเพราะพรรคกิจประชา (PAP: People’ Action Party) ซึ่งนาย ลี เป็นผู้ก่อตั้งแต่ปี ค.ศ. 1961 นั้นมีชัยชนะในการเลือกตั้งเกือบทุกครั้ง ไม่ว่าจะเป็นการเลือกตั้งทั่วไป หรือการเลือกตั้งซ่อม
ทศวรรษ 1990 เป็นจุดเริ่มต้นของการปรับเปลี่ยนการปกครองสิงคโปร์จากผู้นำกลุ่มเก่า (Old Guards) เป็นผู้นำรุ่นใหม่ (New Guards) นายโก๊ะ จ๊กตง (Goh Chok Tong) ได้รับการคัดเลือกจากพรรคกิจประชาและคณะรัฐมนตรี ให้เป็นนายกรัฐมนตรีคนที่สองของสิงคโปร์ เมื่อวันที่ 28 พฤศจิกายน 1990 นาย ลี กวน ยู ยังดำรงตำแหน่งอยู่ในรัฐบาลชุดใหม่โดยเป็นรัฐมนตรีอาวุโส และในปี ค.ศ. 1993 สิงคโปร์เริ่มใช้ระบบประธานาธิบดีแบบใหม่ ซึ่งมาจากการเลือกตั้งโดยตรงจากประชาชน
ปัจจุบันปี ค.ศ. 2006 ประเทศสิงคโปร์ได้มีการเลือกตั้งทั่วไปเพื่อเลือกผู้นำคนใหม่และทีม เพื่อร่วมกันพัฒนาประเทศต่อไป แต่อย่างไรก็ดี พรรคกิจประชาก็ได้รับชัยชนะอย่างท่วมท้นเหมือนอย่างเดิม โดยพรรค PAP ได้รับที่นั่งในฝ่ายรัฐบาล 82 ที่นั่งจาก 84 ที่นั่ง ซึ่งเท่ากับสมัยนายโก๊ะ จ๊กตงได้รับในปี พ.ศ. 2544 แต่ได้คะแนนเสียงลดลงจากสมัยแรกที่ได้ 75.3 เป็น66.6 เปอร์เซ็นต์ ซึ่งรัฐบาลนี้ที่อยู่ภายใต้การบริหารงานของนาย ลี เซียน ลุง สมัยที่สองซึ่งรัฐบาลจะมีนโยบายผลักดันในเรื่องปัญหาคนยากไร้ ผู้สูงอายุและคนว่างงาน โดยเฉพาะอย่างยิ่งการที่นาย ลี เซียน ลุงจะได้รับการเลือกตั้งในครั้งนี้นั้น เขาได้เน้นโยบายแบ่งปันรายได้ผนวกกับความอ่อนแอและแตกแยกของพรรคฝ่ายค้าน ทำให้พรรค PAP ได้ครองอำนาจสืบทอดมาเป็นเวลา 4 ทศวรรษ
การเมืองการปกครอง > บริหาร

ระบอบการปกครองของสิงคโปร์ คือ ระบอบประชาธิปไตย มีประธานาธิบดีเป็นประมุข ประธานาธิบดีคนปัจจุบัน คือ นางฮาลิมาห์ ยาคอบ เข้ารับตำแหน่งตั้งแต่วันที่ 14 กันยายน พ.ศ. 2560 ส่วนนายกรัฐมนตรีคือ นายลี เซียน ลุง ซึ่งรับตำแหน่งต่อจากนายโก๊ะ จ๊กตง และนายลี กวน ยูซึ่งมีฐานะเป็นบิดาของนาย ลี เซียน ลุง สิงคโปร์แยกตัวออกจากมาเลเซียเมื่อปี พ.ศ. 2508 มีการปกครองในระบอบสาธารณรัฐโดยมีประธานาธิบดีเป็นประมุขทางพิธีการ และมีนายกรัฐมนตรีเป็นประมุขทางด้านบริหาร สิงคโปร์เป็นประเทศที่มีความมั่นคงทางการเมืองมากที่สุดประเทศหนึ่งของโลก เพราะนับแต่ตั้งประเทศเป็นต้นมา มีรัฐบาลที่มาจากพรรคเดียวและเป็นรัฐบาลเสียงข้างมาก และมีการควบคุมสิทธิเสรีภาพของสื่อสารมวลชนและประชาชนในการวิพากษ์วิจารณ์รัฐบาลอย่างค่อนข้างเข้มงวด
การเมืองการปกครอง > นิติบัญญัติ

บทความหลัก: รัฐสภาแห่งสิงคโปร์
รัฐสภาทำหน้าที่เป็นฝ่ายนิติบัญญัติของรัฐบาล พรรคกิจประชาชนได้เสียงข้างมากในการเลือกตั้งทุกครั้งที่ผ่านมา
การเมืองการปกครอง > ตุลาการ

บทความหลัก: คอมมอนลอว์
สถาบันตุลาการของสิงคโปร์อยู่ภายใต้ระบบสาธารณรัฐ อำนาจตุลาการนั้นเป็นอิสระมาก ปราศจากการควบคุมและแทรกแซงจากฝ่ายบริหาร และฝ่ายนิติบัญญัติ โดยมีการแบ่งศาลเป็น 2 ระดับ คือ ศาลชั้นต้น กับศาลสูงสุด
ระบบกฎหมายของสาธารณรัฐสิงคโปร์ ใช้แบบคอมมอนลอว์เนื่องจากอาณานิคมของ สหราชอาณาจักรมากก่อนจึงได้รับอิทธิพลด้านกฎหมายมาด้วย
การเมืองการปกครอง > สิทธิมนุษยชน

สิทธิมนุษยชนในสิงคโปร์ถูกจำกัดอย่างมาก ทั้งในการควบคุมสื่อและกฎหมายที่เข้มงวด
กองทัพ

บทความหลัก: กองทัพสิงคโปร์
กองทัพอยู่ในสังกัดกระทรวงกลาโหม โดยกองทัพสิงคโปร์นั้น ประกอบไปด้วยสามเหล่าทัพ คือ กองทัพบก กองทัพเรือ และกองทัพอากาศ ซึ่งมีหน้าที่ปกป้องผลประโยชน์ของอำนาจอธิปไตย และบูรณภาพดินแดนของสิงคโปร์จากภัยคุกคามภายนอก
เศรษฐกิจ

กิจกรรมที่สร้างรายได้ทางเศรษฐกิจในสิงคโปร์
การเพาะปลูก ปลูกยางพารา มะพร้าว ผัก ผลไม้ แต่พื้นที่มีจำกัด
อาศัยวัตถุดิบจากประเทศเพื่อนบ้าน มีอุตสาหกรรมเบา เช่น ผลิตยางพารา ขนมปัง เครื่องดื่ม และอุตสาหกรรมหนัก เช่น อู่ต่อเรือ ทำเหล็กกล้า ยางรถยนต์ มีกิจการกลั่นน้ำมันซึ่งใหญ่เป็นอันดับ 2 ของโลกรองจากสหรัฐ และเป็นผู้สร้างแท่นขุดเจาะน้ำมันรายใหญ่ด้วย
การค้าขาย เป็นท่าเรือปลอดภาษี ประเทศต่าง ๆ ส่งสินค้าต่าง ๆ มายังสิงคโปร์เพื่อส่งออก และสิงคโปร์ยังรับสินค้าจากยุโรป สหรัฐอเมริกา ออสเตรเลีย ญี่ปุ่น เพื่อส่งไปขายต่อยังประเทศเพื่อนบ้าน มีท่าเรือน้ำลึก เหมาะในการจอดเรือส่งสินค้า
เศรษฐกิจ > สถานการณ์เศรษฐกิจ

สิงคโปร์เป็นประเทศที่เล็กที่สุดประเทศหนึ่งในโลก ไม่มีทรัพยากรธรรมชาติมากเหมือนประเทศอื่น แต่มีฐานะทางเศรษฐกิจดี เพราะสิงคโปร์พัฒนาเศรษฐกิจด้านการค้า โดยเป็นประเทศพ่อค้าคนกลางในการขายสินค้าเป็นท่าเรือขนส่งสินค้าปลอดภาษี ทำให้สินค้าที่ผ่านทางสิงคโปร์มีราคาถูก ปัจจุบันสิงคโปร์มีท่าเรือน้ำลึกขนาดใหญ่ และทันสมัยที่สุดในโลกประเทศหนึ่ง และยังได้เข้าไปลงทุนในต่างประเทศโดยเฉพาะในประเทศไทย ลาว เวียดนาม กัมพูชาและพม่า สิงคโปร์มีประชากรน้อยจึงต้องพึงพาแรงงานจากต่างชาติในทุกระดับ สิงค์โปร์เป็นประเทศที่พัฒนาแล้วประเทศเดียวในเอเชียตะวันออกเฉียงใต้ และมีฐานะทางเศรษฐกิจและการเงินที่มั่งคั่งที่สุดประเทศนึงในโลก
เศรษฐกิจ > การท่องเที่ยว

ในปี 2017 สิงคโปร์มีนักท่องเที่ยวที่มาเยือน 17,422,826 คนซึ่งส่วนใหญ่เป็นชาวจีน, อินโดนีเซีย, อินเดีย, มาเลเซีย และออสเตรเลีย ตามลำดับ